เรื่องร้องเรียน: สะพานหลังมัสยิดอัสลาม เขตบึงกุ่ม
การดำเนินการของเจ้าหน้าที่: สำนักการโยธาได้สำรวจและออกแบบงานสะพานข้ามคลองแสนแสบ เชื่อมซอยเสรีไทย 24 กับซอยรามคำแหง 131 เสร็จเรียบร้อย เพื่อใช้เป็นทางเดินสัญจรข้ามคลองแสนแสบ จุดรองรับสะพานฝั่งเขตสะพานสูง พื้นที่ที่จะก่อสร้างเป็นที่สาธารณะไม่ติดขัดข้อกฎหมายแต่อย่างใด ในส่วนจุดรองรับสะพานฝั่งเขตบึงกุ่มเป็นที่ส่วนบุคคล สำนักการโยธาให้สำนักงานเขตบึงกุ่มดำเนินการจัดทำสัญญากับเจ้าของกรรมสิทธิ์และจดทะเบียนสิทธิเหนือที่ดินต่อเจ้าพนักงานที่ดิน โดยเมื่อดำเนินการแล้วเสร็จสำนักการโยธาจะได้ดำเนินการโครงการและขอจัดสรรงบประมาณเป็นค่าดำเนินการโครงการต่อไป
ความเห็นของผู้แจ้ง: ระยะเวลาการดำเนินการช้าไปหน่อย แต่ได้รับการช่วยเหลือและแก้ปัญหาให้ถูกจุดทำให้พึงพอใจค่ะ
พื้นที่: แขวงคลองกุ่ม เขตบึงกุ่ม กรุงเทพมหานคร